Felicia Adetowun Omolara Ogunsheye (née Banjo ; an haife ta 5 Disamba 1926) ita ce mace farfesa ta farko a Nijeriya . Ta kasance farfesa a laburare da kimiyyar bayanai a Jami'ar Ibadan . An haifi Ogunsheye a ranar 5 ga Disamba, 1926 a garin Benin, Nijeriya, ga iyayenta daga Jihar Ogun . Ita ce babbar yaya ga Laftanar Kanar Victor Banjo da Ademola Banjo. Ta yi karatunta na sakandare a Kwalejin Queens, kafin ta zama ita kadai daliba mace a Kwalejin Fasaha ta Yaba a 1946. A shekarar 1948, ta karbi difloma, inda ta zama mace ta farko da ta kammala karatu a makarantar. Ta halarci Kwalejin Jami'a ta Ibadan, daga nan ta wuce Kwalejin Newnham, Jami'ar Cambridge, ta Burtaniya, don yin karatun Geography a kan malanta, inda ta samu digirin BA da MA a 1952 da 1956, bi da bi; ta zama 'yar Najeriya ta farko a can. Ta sake yin wani digiri na biyu a Kimiyyar Laburare daga Kwalejin Simmons, Massachusetts, Amurka a 1962. Ta kafa dakin karatu na Abadina Media Resource Center na Jami'ar Ibadan.